Miodrag Lekić

Miodrag Lekić (født 21. november 1947 i Bar) er en montenegrinsk diplomat, professor og politiker.

Lekić er utdannet statsviter fra Universitetet i Beograd og har studert ved Sorbonne i Paris.«Docente: Miodrag Lekic» , LUISS Guido Carli.

I 1986 ble han medlem av regjeringen i Montenegro, som da fortsatt var en del av Den sosialistiske føderale republikken Jugoslavia. Han var fra 1990 til 1992 Jugoslavias ambassadør i Mosambik, Lesotho og Swaziland. Deretter var han Montenegros utenriksminister fra 1992 til 1995. Etter dette var Lekić til 2003 ambassadør for Den føderale republikken Jugoslavia og statsforbundet Serbia og Montenegro i Italia og Malta.

Etter sin diplomatiske karriere arbeidet Lekić ved universiteter i Italia. Han er tilknyttet universitetet LUISS Guido Carli i Roma og i årene 2005 til 2007 var han ved Sapienza-universitetet. 

I 2012 gikk Lekić inn i politikken og ble partileder i opposisjonspartiet Demokratisk front.«Montenegro's presidential candidates», Agence France-Presse via Global Post, 4. april 2013. I presidentvalget 7. april 2013 stilte han mot sittende president Filip Vujanović.«Montenegrins Voting In Presidential Election», RFE/RL, 7. april 2013. Lekić konsentrerte valgkampen om kamp mot korrupsjon og annen kriminalitet.«Montenegro’s Vujanovic eyes third term as voting begins», Deutsche Welle, 7. april 2013. Vujanović vant valget, til protester fra opposisjonen.«President Vujanovic named election winner in Montenegro», Deutsche Welle, 8. april 2013.

 Referanser 

 Eksterne lenker 
 «Biography», Miodrag Lekić' nettsted

Kategori:Montenegrinske politikere
Kategori:Alumni fra Universitetet i Beograd
Kategori:Fødsler i 1947
Kategori:Jugoslaviske ambassadører